Jens Colstrup
Store norske leksikon,Religion og filosofi,Religioner og livssyn,Kristendom,Den norske kirke
Jens Colstrup var en norsk prest. Hans ettermæle er særlig knyttet til hans etterretningsvirksomhet som prest i dansk-norsk tjeneste i Bohuslän, men han gjorde også en betydelig innsats som sogneprest i Nes på Romerike i mer enn 40 år.
Colstrup ble i 1669 medhjelper hos sognepresten i Uddevalla, og i 1672 riksdagsmann. Under den skånske krig, da Uddevalla ble tatt av nordmennene under Ulrik Frederik Gyldenløve, sluttet han seg til sine landsmenn, ble antatt som feltprest og fikk i 1677 Nes sognekall på Romerike, men var i armeen så lenge krigen varte (1679).Også under den store nordiske krig (1700–1721) tjenestegjorde han i den norske hæren som feltprest, og ble forgjeves forsøkt vervet av Karl 12 på grunn av sitt talent for å organisere spionasjetjeneste. Colstrup, som var en ansett taler og en praktisk, dyktig mann, tok seg ivrig av skole- og forsorgsvesenet i sitt prestegjeld. Les mer i Store norske leksikon Jens Colstrup i Norsk biografisk leksikon den skånske krig den store nordiske krig